ยอดจองฉีดวัคซีนโควิด “ไทยร่วมใจ” วันแรกทะลุ 1 ล้านราย!
กทม.เผยยอดจองฉีดวัคซีนโควิด-19 "ไทยร่วมใจ" ผ่าน 3 ช่องทางหลัก ได้แก่ เว็บไซต์ไทยร่วมใจ.com แอปพลิเคชั่นเป๋าตัง และร้านสะดวกซื้อที่ร่วมโครงการ วันแรกทะลุ 1 ล้านราย
กทม.เผยยอดจองฉีดวัคซีนโควิด-19 "ไทยร่วมใจ" ผ่าน 3 ช่องทางหลัก ได้แก่ เว็บไซต์ไทยร่วมใจ.com แอปพลิเคชั่นเป๋าตัง และร้านสะดวกซื้อที่ร่วมโครงการ วันแรกทะลุ 1 ล้านราย
27 พ.ค. 2564

พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.) เปิดเผยว่า หลังจากเปิดให้ประชาชนในกรุงเทพฯ จองรับบริการวัคซีนวันแรกผ่านโครงการ “ไทยร่วมใจ กรุงเทพฯ ปลอดภัย SAFE BANGKOK” วันแรก ผ่าน 3 ช่องทางหลัก ได้แก่ เว็บไซต์ไทยร่วมใจ.com แอปพลิเคชั่นเป๋าตัง และร้านสะดวกซื้อที่ร่วมโครงการ มีผู้สนใจจองการฉีดวัคซีนมากกว่า 1 ล้านคน โดยจะเข้ารับบริการวัคซีน ณ หน่วยบริการวัคซีนนอกโรงพยาบาล ซึ่ง กทม.ร่วมกับสภาหอการค้าแห่งประเทศไทย จัดจุดฉีดวัคซีนนอกโรงพยาบาลจำนวน 25 แห่ง
สำหรับภาพรวมพบว่าระบบสามารถทำงานได้ดี ไม่ล่ม แต่อาจมีบางช่วงที่จะส่ง SMS ตอบกลับช้า เนื่องจากมีผู้เข้าใช้บริการจองในเวลาเดียวกันเป็นจำนวนมาก ทั้งนี้ กทม.และภาคีเครือข่ายจะร่วมกันประเมินผลและแก้ไขปัญหา เพื่อให้การจองวัคซีนในพื้นที่กรุงเทพฯ เป็นไปอย่างมีประสิทธิภาพ ตอบสนองความต้องการของชาวกรุงเทพฯ สูงสุด
 
 